Turchìa Republica de Turchìa Türkiye Cumhuriyeti Ła Turchìa, ufisialmente Republica de Turchìa , l'è un Stato transcontinental, a cavało tra Axia e Europa. Ła Turchìa ła confina a nord-ovest coła Grecia e ła Bulgaria, a nord-est coła Zorzania, a est col'Armenia, l'Azerbaigian e l'Iran, a sud-est col'Iraq e a sud coła Siria. Ła se stende su na superfice de 780 580 km². El so teritorio el ciapa drento ła parte estrema orientałe de ła Tracia, in Europa, e ła penixola del'Anatolia in Axia. L'è çircondà a sud dal Mar Mediteraneo, a ovest dal Mar Egeo, a nord-ovest dal Mar de Marmara e a nord dal Mar Negro. Ła Turchìa l'è divixa in 81 province . Ła capitałe l'è Ankara, una de łe tre sità turche piesè grande insieme con Smirne , e Istanbul, che l'è ła pi granda metropołi del paexe, e anca el çentro industriałe e commerciałe pi grando. Ła Turchìa l'è menbro de ła NATO dal 1951, e ła gà fato domanda de 'ndar ne l'Union Europea, ma no se sa gnancora quando ła podarà entrar. In tel'ultimo censimento l'è risultà verghe na popołasion de 67 308 928 àneme, quaxi tuti de rełigion musulmana; ghè anca de ła picole minoranse cristiane e ebraiche, mentre l'ateismo l'è poco praticà. Ła łengua ufiçiałe l'è el turco, ma ghè anca un mucio de minoranse lenguistiche. El scheo ufiçiałe l'è ła lira turca. Intra łe personałità xe da ricordar Mustafa Kemal Atatürk.